Държавен вестник, бр. 90, 2016 г., стр. 84

СТР.  84	
Д Ъ Р Ж А В Е Н  В Е С Т Н И К 	
БРОЙ  90
5. Изисквания към дейността по комплексни 
медицински грижи за деца с увреждания и хро­
нични заболявания в обхвата на медицинската 
специалност „Педиатрия“:
5.1. Дейностите по комплексни медицински 
грижи на деца с увреждания и хронични забо­
лявания в обхвата на медицинската специалност 
„Педиатрия“ се осъществяват от мултидисцип­
линарни екипи, всеки от които задължително 
включва лекар специалист по педиатрия, психолог 
и социален работник. 
5.1.1. В зависимост от конкретния случай в 
екипа могат да се включват и други медицински 
и немедицински специалисти.
5.1.2. За всяко дете се определя мултидисцип­
линарен екип за индивидуална работа с него.
5.1.3. Мултидисциплинарният екип оценява 
потребностите на детето и разработва индиви­
дуален медико-социален план за необходимите 
диагностични, лечебни и рехабилитационни 
дейности и подкрепящите немедицински дей­
ности и услуги по време на престоя на детето 
в лечебното заведение, както и при ползването 
на мобилни услуги, със следното съдържание:
5.1.3.1. цел;
5.1.3.2. задачи;
5.1.3.3. дейности и услуги;
5.1.3.4. продължителност на работа;
5.1.3.5. резултати;
5.1.3.6. отговорни лица.
5.1.4. В медико-социалния план се включват 
дейности и услуги, съобразени с индивидуал­
ната оценка на детето, с вида и степента на 
увреждането и/или хроничното заболяване, с 
потребностите и възможностите за развитие на 
детето и с неговата възраст. 
5.1.5. За изпълнение на индивидуалния медико-
социален план се определя отговорен специалист 
с подходяща квалификация, който изпълнява 
функциите на ръководител на мултидисципли­
нарния екип и отговаря за организирането на 
дейността по изпълнението на плана.
5.1.6. Ръководителят по т. 5.1.5 организира 
периодично отчитане на постигнатия напредък 
в развитието на детето и формулиране на нови 
цели и задачи, като периодът на отчитане не 
може да бъде по-дълъг от три месеца.
5.1.7. При приключване на дейностите по пре­
доставяне на комплексни медицински грижи в 
лечебното заведение се изготвя и предоставя на 
родителите/настойниците/другите представители 
на детето актуализиран медико-социален план, 
в който се включват: 
5.1.7.1. препоръки за хигиенно-диетичен ре­
жим;
5.1.7.2. информация за необходимостта от 
последващо наблюдение, лечение и/или реха­
билитация;
5.1.7.3. препоръки към общопрактикуващия 
лекар на детето;
5.1.7.4. информация за необходимостта от 
други услуги – социални, образователни и др. 
5.2. За осъществяване на предоставяните в 
амбулаторни условия грижи за деца с увреждания 
и хронични заболявания ръководителят по т. 4.2 
утвърждава програми за амбулаторни грижи.
5.2.1. Програмите за амбулаторни грижи 
включват:
5.2.1.1. комплексни дейности за подобряване на 
здравето и стимулиране на развитието на детето, 
в т. ч. обучителни, игрови и рехабилитационни 
дейности, които осигуряват емоционална и пси­
хическа стабилност и развитие на специфични 
умения, съобразно с конкретните индивидуални 
потребности на децата;
5.2.1.2. работа с родителите/настойниците/
попечителите/лицата, осъществяващи замест­
ваща грижа, и др.; 
5.2.1.3. дават гаранция за сигурна и безопасна 
среда на децата.
5.2.2. Програмите за амбулаторни грижи 
включват индивидуални и/или групови зани­
мания с децата.
5.2.3. Организацията на дейностите по про­
грамите за почасови и други амбулаторни грижи 
се възлага на специалист с подходяща квали­
фикация, определен от ръководителя по т. 4.2.
5.3. Дейностите по комплексни медицински 
грижи включват и мобилни услуги, които се 
предоставят чрез посещения на място при по­
требителите.
5.3.1. За осъществяване на мобилни услуги 
за деца с увреждания и хронични заболявания 
в обхвата на медицинската специалност „Пе­
диатрия“ ръководителят по т. 4.2 утвърждава 
правила за тяхното предоставяне.
8921
МИНИСТЕРСТВО 
НА ЗЕМЕДЕЛИЕТО И ХРАНИТЕ
НАРЕДБА № 18
от 4 ноември 2016 г.
за съдържанието на технологичното описание 
и технологичната схема на производство на 
аквакултури
Г л а в а  п ъ р в а
ОБЩИ РАЗПОРЕДБИ
Чл. 1. Тази наредба урежда изискванията 
по отношение съдържанието на:
1. технологичното описание на обектите 
за производство на аквакултури;
2. технологичната схема на производство 
на аквакултури.
Г л а в а  в т о р а
СЪДЪРЖАНИЕ НА ТЕХНОЛОГИЧНОТО 
ОПИСАНИЕ
Чл. 2. Технологичното описание включва 
описание на производствените мощности и 
материалната база на обекта за аквакултури.
Чл. 3. Технологичното описание съдържа 
информация за:
1. идентификационни данни за обекта – на­
именование, номер/а от кадастрална карта/
карта на възстановената собственост на имота/
имотите, върху които е разположен обектът,